กินยาคุมหมดแผงมื้อคืนแต่ตอนนี้มีเพศสัมพันธ์ปล่อยข้างในเพราะลืมจะท้องมัยค่ะ
สวัสดีค่ะ หากเป็นยาคุมกำเนิดชนิด 21 เม็ด และทานยาคุมหมดเมื่อคืน แล้วได้มีเพศสัมพันธ์ในเช้านี้ ยาคุมก็จะยังช่วยป้องกันการตั้งครรภ์ได้อยู่ค่ะ ซึ่งหากที่ผ่านมา ทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะหลังจากนี้ก็ให้เว้นไประยะไป 7 วัน ซึ่งในช่วงที่เว้นระยะนี้ ควรจะมีประจำเดือนมา (มักมาเมื่อเว้นไปได้ 2-4 วัน) และเมื่อเว้นระยะครบ 7 วันแล้ว ก็ให้เริ่มทานยาคุมแผงใหม่ต่อไป การออฤทธิ์ในการป้องกันการตั้งครรภ์ ก็จะเป็นไปอย่างต่อเนื่องค่ะแต่หากเป็นยาคุมกำเนิดชนิด 28 เม็ด เมื่อทานหมดแผงเมื่อคืน และได้มีเพศสัมพันธ์ในวันนี้ โอกาสในการตั้งครรภ์ก็ถือว่ามีน้อยมากอยู่เช่นกัน อย่างไรก็ตาม ในวันนี้ ก็ต้องเริ่มทานยาคุมกำเนิดแผงใหม่ต่อไปตามเวลาเดิมที่เคยทาน การออกฤทธิ์ในการป้องกันจึงจะเป็นไปอย่างต่อเนื่องค่ะ